Source: https://www.union.sk/platenie-poistneho-2017
Timestamp: 2019-08-22 05:31:14+00:00

Document:
Platenie poistného pre rok 2017 - www.union.sk
Platenie poistného pre rok 2017
I. Povinnosť platiť poistné
Podľa zákona č. 580/2004 Z. z. o zdravotnom poistení a o zmene a doplnení zákona č. 95/2002 Z.z. o poisťovníctve a o zmene a doplnení niektorých zákonov v znení neskorších predpisov (ďalej aj „zákon”) povinnosť platiť poistné vzniká:
dňom vzniku verejného zdravotného poistenia,
dňom, od ktorého je poistenec zamestnancom podľa § 11 ods. 3 zákona,
dňom, od ktorého je poistenec samostatne zárobkovo činnou osobou podľa § 11 ods. 4 zákona,
dňom nasledujúcim po dni, v ktorom sa skončila povinnosť štátu platiť poistné za osoby uvedené v § 11 ods. 7 zákona
II. Platenie poistného
bezhotovostným prevodom z účtu platiteľa poistného na účet Union zdravotnej poisťovne, a. s.,
poštovou poukážkou na účet Union zdravotnej poisťovne, a. s.
v hotovosti na všetkých kontaktných miestach Union zdravotnej poisťovne, a. s.
Od 1.1.2009 sa poistné platí preddavkami v eurách.
III. Povinnosti platiteľa poistného
Platiteľ poistného je povinný vypočítať, platiť a odvádzať preddavok na poistné na účet Union zdravotnej poisťovne, a. s., v každom kalendárnom mesiaci. Preddavok na poistné sa zaokrúhľuje na najbližší eurocent nadol.
IV. Kedy a ako platiť
Odvody sa platia vždy mesiac dozadu. Napríklad za január 2017 zaplatíte vo februári 2017. SZČO a samoplatitelia sú povinní zaplatiť novú sumu najneskôr do 8.2.2017 a zamestnávatelia za svojich zamestnancov v deň výplaty príjmov, najneskôr ale do 28.2.2017.
Platiť treba v správnej výške, včas a pravidelne každý mesiac.
Bezhotovostným prevodom z účtu platiteľa poistného
V hotovosti na všetkých kontaktných miestach
BANKOVÉ SPOJENIE PRE TUZEMSKÚ PLATBU
IBAN: SK90 8180 0000 0070 0025 6534
BIC/ SWIFT: SPSRSKBAXXX
BANKOVÉ SPOJENIE PRE PLATBU ZO ZAHRANIČIA PRE SEPA ÚHRADU
BANKOVÉ SPOJENIE PRE PLATBU ZO ZAHRANIČIA PRE INÉ ÚHRADY
Zároveň je potrebné uviesť:
Sprostredkujúca banka príjemcu: Všeobecná úverová banka, a.s., Mlynské Nivy 1, 829 90 Bratislava, Slovakia
BIC/SWIFT: SUBASKBXXXX
Živnostníci a samoplatitelia
Variabilný symbol: Vaše rodné číslo (v prípade, že rodné číslo je 9 miestne treba ho doplniť na konci jednou nulou)
V prípade nedoplatkov: číslo výkazu nedoplatkov
Špecifický symbol v tvare: RRRRMM, RRRR je rok a MM je mesiac (napr. za február 2017 v tvare 201702) ak ide o zaplatenie preddavku na poistné po lehote splatnosti
Variabilný symbol: IČO platiteľa +00 na konci (ak Vám bolo zdravotnou poisťovňou pridelené číslo strediska, tzn. že máte viac pobočiek, je potrebné vyplniť IČO+ pridelené číslo)
Špecifický symbol v tvare:
pre úhradu preddavkov z príjmu zo závislej činnosti: v tvare RRRRMM, napr. 201702 ak ide o zaplatenie preddavku na poistné po lehote splatnosti
pre úhradu preddavkov z príjmu dividend: v tvare RRRRMM88, alebo 88MMRRRR, napr. 20170288
V prípade ak máte v banke zriadený trvalý príkaz na úhradu mesačného preddavku ( do špecifického symbolu neudávajte žiadny údaj, stačí keď tam budú nuly), NEZABUDNITE si upraviť od nového roku 2017 sumu na úhradu podľa novej výšky preddavkov. V závislosti od vašej konkrétnej situácie novou výškou preddavku na poistné môže byť:
a) povinná minimálna suma 61,81 € (resp. 30,90 € u osoby so zdravotným postihnutím);
b) iná suma vami vypočítaná v závislosti od vašich príjmov/vymeriavacích základov
c) suma preddavku na poistné, ktorá bola oznámená v súvislosti s vykonaným ročným zúčtovaním poistného za rok 2015. Oznámená a uvedená je aj vo „Výkaze nedoplatkov“ alebo v „Oznámení o výsledku ročného zúčtovania poistného za rok 2015“ alebo aj v tabuľke č. 6 detailu výpočtu ročného zúčtovania poistného za rok 2015.
V. Výška preddavkov na poistné v členení podľa platiteľov poistného
I. PLATITEĽ POISTNÉHO – ZAMESTNANEC
výška minimálneho ani maximálneho preddavku na poistné nie je určená; preddavok na poistné sa vypočíta z príjmu zamestnanca príslušnou sadzbou poistného
II. PLATITEĽ POISTNÉHO – ZAMESTNÁVATEĽ
výška minimálneho ani maximálneho preddavku na poistné nie je určená; preddavok na poistné sa vypočíta z príjmov zamestnancov príslušnými sadzbami poistného
III. PLATITEĽ POISTNÉHO - SAMOSTATNE ZÁROBKOVO ČINNÁ OSOBA (SZČO) A SAMOPLATITEĽ
Od 01.01.2017 je minimálny vymeriavací základ samostatne zárobkovo činnej osoby stanovený vo výške 50% z priemernej mesačnej mzdy z roku 2015, t.j. zo sumy 883 EUR. Preto minimálnym vymeriavacím základom pre SZČO je suma 441,50 EUR.
14% z minimálneho základu
- minimálne z 441,50 EUR je výška preddavku 61,81 EUR
- maximálna výška preddavku nie je určená
SZČO so zdravotným postihnutím
7% z minimálneho základu
- minimálne z 441,50 EUR je výška preddavku 30,90 EUR
SZČO, poberateľ invalidného dôchodku
7% z vymeriavacieho základu
IV. PLATITEĽ POISTNÉHO - SAMOSTATNE ZÁROBKOVO ČINNÁ OSOBA (SZČO), KTORÁ JE SÚČASNE ZAMESTNANCOM ALEBO POISTENCOM ŠTÁTU (§11 ods.7)
výška minimálneho ani maximálneho preddavku na poistné nie je určená
V. PLATITEĽ POISTNÉHO – PLATITEĽ DIVIDEND
výška minimálneho preddavku nie je určená
maximálne sa preddavok na poistné platiteľa dividend vypočíta zo 60-násobku priemernej mesačnej mzdy z roku 2015, t.j. z maximálneho vymeriavacieho základu 52 980 Eur
UPOZORNIE NA DôLEŽITÉ ZMENY
Noví živnostníci a podnikatelia (SZČO), ktorí sa stanú našimi poistencami od 1.1.2017, sú povinní vypočítať preddavok na poistné, ktorý budú pravidelne mesačne platiť a odvádzať. Nie sú však už povinní predložiť zdravotnej poisťovni „Výkaz preddavkov na poistné na verejné zdravotné poistenie samostatne zárobkovo činnej osoby“.
Táto povinnosť SZČO bola zrušená novelou zákona účinného od 1.1.2017.
Od 1.1.2017 prišlo k zrušeniu maximálneho vymeriavacieho základu pri nasledujúcich príjmoch:
príjmy zo zamestnania (príjmy zdaňované podľa §5 ods. 1 písm. a) až h), k) a m) a ods. 2 a 3 zákona č. 595/2003 Z. z. o dani z príjmov)
príjmy zo samostatnej zárobkovej činnosti (príjmy zdaňované podľa § 6 ods. 1 a 2 zákona o dani z príjmov)
kapitálové príjmy (príjmy zdaňované podľa § 7 ods. 1 písm. c), f) a h) a ods. 2 a 3 zákona o dani z príjmov)
ostatné príjmy (príjmy zdaňované podľa § 8 zákona o dani z príjmov)
Z uvedených príjmov sa preto bude preddavok na poistné vypočítavať a odvádzať z celkového dosiahnutého vymeriavacieho základu.
Pre príjem z dividend (príjem podľa § 10b ods. 1 písm. e) zákona o zdravotnom poistení) aj naďalej platí maximálny vymeriavací základ vo výške 60-násobku priemernej mesačnej mzdy.
- - PLATOBNÉ ÚDAJE - -
- - MOŽNOSTI PLATBY - -

References: § 11
 § 11
 § 11
 §5
 § 6
 § 7
 § 8
 § 10